CELEX: 62021TN0536
Language: mt
Date: 2021-09-01 00:00:00
Title: Kawża T-536/21: Rikors ippreżentat fl-1 ta’ Settembru 2021 – Belaeronavigatsia vs Il-Kunsill

18.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 422/32
            
         
      Rikors ippreżentat fl-1 ta’ Settembru 2021 – Belaeronavigatsia vs Il-Kunsill
      (Kawża T-536/21)
      (2021/C 422/41)
      Lingwa tal-kawża: il-Franċiż
      
         Partijiet
      
      
         Rikorrent: Belaeronavigatsia (Minsk, il-Bjelorussja) (rappreżentant: M. Michalauskas, avukat)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla r-Regolament ta’ Implimentazzjoni tal-Kunsill (UE) 2021/999 tal-21 ta’ Ġunju 2021 li jimplimenta l-Artikolu 8a(1) tar-Regolament (KE) Nru 765/2006 dwar miżuri restrittivi fir-rigward tal-Belarussja (ĠU L 219I, p. 55);
               
            
                  —
               
               
                  tannulla d-Deċiżjoni tal-Kunsill (PESK) 2021/1001 tal-21 ta’ Ġunju 2021 li temenda d-Deċiżjoni 2012/642/PESK dwar miżuri restrittivi fid-dawl tas-sitwazzjoni fil-Belarussja;
               
            
                  —
               
               
                  tikkundanna lill-kunsill għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq żball ta’ evalwazzjoni. F’dan ir-rigward, ir-rikorrenti tinvoka li l-atti kkontestati huma nieqsa minn kull ġustifikazzjoni fil-fatt.
               
            
                  2.
               
               
                  It-tieni motiv, ibbażat fuq in-nuqqas ta’ osservanza tal-prinċipju ta’ proporzjonalità, minħabba li l-att ikkontestat jirriskja li jikkomprometti l-għan ta’ sigurtà taċ-ċirkolazzjoni tal-avjazzjoni internazzjonali.